<classify> SI kila mtu ana fedha za kumtosha kuishi maisha mazuri lakini uwezo huo mdogo wa kifedha haukufanyi uishi kwa shida kama utakuwa na mipangilio mizuri. Unaweza kuishi kama mtu mwenye fedha nyingi bila hata mtu kutambua au wewe mwenyewe kujipa msongo wa mawazo.La msingi kwenye maisha ni kuishi maisha mazuri na yenye furaha lakini ukiwa na fedha kidogo. Kwa mwaka huu wa 2019 ndiyo bado tuko katika miezi ya mwanzoni hivyo unaweza kubadilisha maisha yako uliyokuwa ukiishi huko nyuma kwa kujipanga kutokana na mbinu mbalimbali. Kuna njia za kukufanya ule vizuri, usafiri na uvae vizuri bila kutumia fedha nyingi.Manunuzi Mtandao wa economichelp. org unabainisha kuwa unapofanya manunuzi achana na kununua vitu vingi bali nunua vichache unavyohitaji, tena vyenye ubora. Vitu vyenye ubora vinadumu muda mrefu hivyo haulazimika kununua tena hicho kitu na matokeo yake utaokoa pesa. Kitu chenye ubora hakitaharibika haraka hivyo hutotumia fedha kwa ajili ya matengenezo. Hapo ndipo waswahili wanasema bure gharama. Usipendelee kufanya manunuzi mara kwa mara au kwenda sana madukani kwani kutakufanya utumie pesa nyingi.Hii inawahusu hasa wanawake wanaopenda kutembelea madukani kuangalia bidhaa mbalimbali window shopping. Iwapo unahitaji kitu kimoja usiingie dukani kuangalia vitu usivyohitaji, jielekeze kwenye kile kitu unachohitaji tu. Kwa upande wa vyakula au mahitaji yanayopatikana sokoni usipendelee kwenda muda wa asubuhi ya saa 4:00 hadi mchana bali nenda asubuhi sana iwapo soko lile wanakuja wakulima ambao wanauza bidhaa kwa bei nafuu.Wakati mwingine nenda jioni sokoni kwani wafanyabiashara wengi huwa rahisi kupunguza bei muda huo ilimradi wamalize bidhaa zao au wapate fedha au mauzo ya mchana yanakuwa yameshawarejeshea faida hivyo kupunguza bei haiwi vigumu.Mfano kwa wakazi wa Dar es Salaam wanaweza kwenda sokoni kama Buguruni, Temeke Stereo, Ilala, Tandale na kwingineko nyakati za jioni au asubuhi sana ambapo wakulima wanakuwepo kuuza mazao yao. Maeneo mengine kunakuwa na minada ambako vyakula huuzwa kwa bei rahisi kama kwa Dar es Salaam maeneo ya Bunju, Boko na Kinondoni. Salma Bakari anayeishi Magomeni anasema mahitaji yangu ya jikoni kama nyanya na vitunguu hununua kwenye mnada wa Jumamosi pale Biafra na wakati mwingine nanunua kwa wanaopanga barabarani nyakati za jioni maeneo ya Magomeni kwani bei yake huwa nafuu kuliko kwenda soko la Magomeni.Weka bustani nyumbani Iwapo nyumba yako ina nafasi kidogo hasa maeneo ya uani au kama huna nafasi unaweza kupanda kwenye makopo mboga za majani, nyanya, karoti, pilipili, bilinganya na bamia. Hata kama unaishi ghorofani unaweza kupanda mbogamboga kwenye makopo na magunia Kama una eneo hata dogo pendelea kufuga mifugo michache kama kuku, bata au sungura kwa ajili ya kitoweo.Unaweza pia kuweka bwawa, ukafuga samaki. Hii itakusaidia kula vizuri na fedha yako ndogo uliyo nayo ikakutosha kwa matumizi mengine na maisha yako kiujumla yasitofautiane na mwenye kipato kikubwa kuliko wewe. Matembezini Kila mwanadamu anapendelea kwenda matembezini na familia yake kwa lengo la kufurahia maisha. Mfano unapenda kwenda kula chakula cha usiku mgahawani na fedha zako unaona ni kidogo, isikupe tabu. Nenda ila badala ya kula chakula mgahawani unaweza kunywa soda na kitafunwa na ukafurahia na familia yako.Ili fedha zako kidogo ulizo nazo zisiende kwenye matumizi mabaya, badala kila wiki kwenda kutembea maeneo ya kulipia fedha, unaweza kwenda na mpenzi wako au familia maeneo ambayo hutatumia fedha, kwa mfano ufukweni. Neelam Sunjay anasema: Mimi na familia yangu lazima kila Jumapili tuje hapa Coco ufukweni lakini hatununui chakula hapa kwa sababu wanauza ghali.Anatoa mfano wa bei za hapo ufukweni kuwa mishikaki robo sahani wanauza Sh 12,000 na soda Sh 1,000 hivyo sisi tunakuja na vitafunwa vyetu kama kachori, kuku, katlesi na soda na hapa tunalipia Sh 1,000 tu kwa kuingiza gari.Mwanzilishi wa blog ya Michelle Is Money Hungry, Michelle Jackson anasema katika kupunguza matumizi na kwenda kutembelea maeneo ya kulipia fedha, amekuwa akienda matembezini maeneo ya milimani ili kubadilisha mazingira siku za mwisho wa wiki. Wapenzi na bajeti Kwa wale walio kwenye uhusiano wa kimapenzi mara nyingi hupenda kwenda matembezini pamoja au kukutana karibu kila siku tofauti hivyo wasipoangalia wanakuwa na matumizi makubwa ya fedha.Watu wa aina hii wanaweza kubana matumizi yao ilihali wanafurahia mapenzi yao kwa kwenda matembezini kwenye maeneo ambayo hawatumii pesa. Maeneo hayo ni kama sehemu yenye bustani ya umma. Wakazi wa Dodoma mjini wanaweza kwenda viwanja vya Nyerere wakapata utulivu mzuri na kufurahia mandhari ya eneo hilo. Hata kama wewe ni mwanandoa na mna watoto kadhaa lakini unahitaji kwenda matembezini na mwenza wako na kipato chenu kidogo, usihuzunike.Unaweza kupeleka watoto kwa bibi yao au hata ndugu wengine na nyinyi mkaenda matembezini ambapo mtatumia fedha kidogo sana au hata mkaenda sehemu kama ufukweni mwa bahari mkakaa na vinywaji vyenu mlivyokuja navyo ili kuepuka vinywaji ghali vya maeneo hayo.Epuka kununua kila kitu Unapokuwa na fedha kidogo lazima ujue kujibana hata kama utaokoa Sh 200. Mfano badala ya kununua unga wa dona dukani unaweza kutengeneza mwenyewe nyumbani ambapo utaokoa fedha lakini pia utapata unga bora zaidi kwani utapata hata muda wa kuosha mahindi na kuyaanika. Mimi huwa natengeneza  <topic>: KITAIFA 